Rioolwater in die Grobbelaarsrivier – DieHoorn
Rioolwater in die Grobbelaarsrivier
Ondersoek lei omgewingsgesondheidspraktisyns na rioolverstoppings in die omgewing van die Infanterieskool
Bo: Besoedelde water vandeesweek by die stormwaterpyp by die Kerkstraat-hangbrug. Foto: Schalk le Roux
DIE ondraaglike stank by die Kerkstraat-hangbrug op Oudtshoorn word veroorsaak deur rioolwater wat as gevolg van onder meer rioolverstoppings in die omgewing van die Infanterieskool via 'n storm­waterpyp in die Grobbelaarsrivier loop.
Dié bevestiging is vandeesweek deur die Eden Distriksmunisipaliteit op 'n navraag van Die Hoorn gegee.
Inwoners kla al maande lank oor 'n afstootlike reuk wat by tye oor die hangbrug-omgewing hang. Met besoeke van Die Hoorn aan die gebied Maan­dag en Dinsdag was die besoedelde toestand van die water en die reuk in die omgewing van 'n nasionale erfenisgebied en talle gastehuise erg.
Verteenwoordigers van die Eden Distriksmunisipaliteit se Omgewingsgesondheidafdeling, die SANW en Oudtshoorn Munisipaliteit het Maandag vergader nadat daar weer rioolwater in die rivier geloop het.
Herman Pieters, senior kommunikasiebeampte van die Eden Distriksmunisipaliteit, sê 'n ondersoek deur die distriksmunisipaliteit se Omge­wings­­gesondheidsafdeling het hul omgewings­- gesondheidspraktisyns gelei na rioolverstoppings in die omgewing van die Infanterieskool.
Hy verduidelik dat die SANW-gebied deur 'n stormwaterstelsel gedreineer word. Verstoppings veroorsaak deur riool, waswater en afvoerstelsels het tot gevolg dat die rioolstelsels oorloop en vuil water in die stormwaterstelsel en so in die Grobbelaarsrivier in Kerkstraat beland.
Volgens Pieters is die Infanterieskool en die assistent-direkteur van omgewingsgesondheid (Area Militêre Gesondheidseenheid, Wes-Kaap) bewus van die probleem en word pogings aangewend om die probleem aan te spreek deur afvoerslote skoon te hou en te onderhou, pype oop te maak en te herstel, terwyl water van 'n wassery wat foutiewelik ook na die stormwaterstelsel herlei is, intussen reggestel is.
"Ou en afgeleefde rioolstelsels en dreine veroorsaak egter dat daar gereeld nuwe probleme opduik en daarom gebeur dit steeds dat onbeheerde rioolverstoppings voorkom en dan via die stormwaterstelsel in die rivier beland."
Pieters sê dit is noodsaaklik dat dreinverstoppings vroegtydig aangemeld moet word sodat voorkom kan word dat die uitvloeisel in die stormwaterstelsel en Grobbelaarsrivier beland.
Die Oudtshoorn Munisipaliteit het teen druktyd nie gereageer op navrae van Die Hoorn oor die aangeleentheid nie.
• Dit is nie die eerste keer dat rioolwater vanaf die SANW in die Grobbelaarsrivier beland nie. Die Hoorn het in 2014 ook berig dat die Eden Distriksmunisipaliteit gevind het dat riool vanaf die SANW in die Grobbelaarsrivier beland het en dat die SANW daaraan aandag skenk.
Twee breek by vier winkels in
Deur Ilze-Mari Gründling DIE Oudtshoorn Polisie ondersoek vier sake van huisbraak nadat twee mans Sondagoggend kort na 06:00 by...
Kommer oor verval van Swartbergpas
'Aangeleentheid grens aan 'n toerismekrisis en ons kan dit nie toelaat' DAAR is groot kommer in toerismekringe oor die toestand...
Twee wil ná jare se wag vir geld van minister na Openbare Beskermer
Hulle gaan noú met hul probleem na die Openbare Beskermer toe. So sê twee mans van Oudtshoorn: Simon Adams...
Mediclinic Klein Karoo vier 20ste verjaardag!
Deur Ilze-Mari Gründling Die personeel van die Mediclinic Klein Karoo op Oudtshoorn het Dinsdag dié hospitaal se 20ste bestaansjaar...
Everest nog altyd op Louis se 'bucket list'
Deur Liesel le Roux HY het nog altyd 'n bewondering gehad vir die Himalajas en Everest, vertel Louis Fourie,...
Saak teen weermagoffisiere: Hof hoor van opdrag 'om die plek te vernietig'
Deur Garnett Wicomb DIE verhoor van die twee weermag­offisiere wat tereg staan op klagtes van intimidasie en dat hulle...
Wisseltrofee vir beste wynlys bekend gestel
Ellen Marais, skakelbeampte van die Klein Karoo Wynroete, het vanoggend met die Klein Karoo Smulpaaptoekennings 'n wisseltrofee vir 'n...
Konvooi van hoop gee knop in die keel
Deur Liesel le Roux VIR 'n halfuur lank Vrydagaand was dit byna soos kunstefeestyd in Voortrekkerweg, Oudts­hoorn – met...